મુખ્યમંત્રી વિજય રૂપાણીએ વિકલાંગ ક્રિકેટરો પ્રત્યેની સંવેદનાનો સ્વાનુભવ કરતાં જાતે પણ બેટિંગ કરી હતી. તેમણે ભારત-શ્રીલંકા વચ્ચેની આ મેચમાં 'મેન ઓફ ધ મેચ' બનેલ પ્રકાશકુમાર તથા ગુજરાતના ખેલાડી ચેતન પટેલને ટ્રોફી અને ઇનામથી સન્માનિત કર્યા હતા. તેમણે ભારતની ટીમને વિજેતા થવા બદલ તથા આયોજકોને ગુજરાતમાં આવા 'ક્રિકેટ ફોર ધ બ્લાઇન્ડ'નું સુંદર આયોજન કરવા બદલ અભિનંદન પાઠવ્યા હતાં. ગુજરાતના જાણીતા ક્રિકેટ ખેલાડીઓ પાર્થિવ પટેલ તથા જસપ્રિત બુમરાહ પણ આ મેચમાં ઉપસ્થિત રહ્યાં હતાં.